24 
Descriptio generis. 
Caput latum, tetraedro- pyramidale, depressum, obtuse triangulum, supra clypeolis confertis, 
irregulariter multangulis, convexis, tuberculiformibus, in rostro lato obtuso scutis planis quatuor 
vestitum; labia scutellis marginata. 
JSares ad rostri apicem, laterales, oblonga- obovatae, scutis 3 inclusae. 
Oculi laterales, palpebris duabus clausiles. 
Tympanum superficiale? (in nostro specimine pertusuin). 
Lingua exsertilis, lata, bifida (Hernandesio auctore). 
Dentes maxillarum aequales, attenuato -conici, rectiusculi, acutissimi, maxillarum margini in- 
terno adfixi, antico latere intus sulco profundo exarati. Dentes palatini nulli. 
Truncus elongatus, cylindricus, cute squamulosa, rugis transversis parallelis distincta, vesti- 
tus, ac squamis maioribus tuberculiformibus, osseis, per series transversas digestis, exasperatus, sub- 
tus scutellis quadrangulis, laevibus, transverse seriatis tectus. 
Cauda teres, verti ciliata, supra squamis tuberculiformibus, osseis, subtus quadrangulis laevi- 
bus vestita. 
Membra valida, tuberculis asperata. 
Pedes pentadactyli, fissi M ); digito plantarum tertio quartoque subaequalibus. Ungues falcu- 
lares, compressi, acuti. 
Pori femorales nulli. 
Spec. 1. HELODERMA HORRIDUM. M. TAB. I. 
Fuscum, rufis maculis, guttisque flavis, interdum albicantibus, variegatum; 
cauda longitudine trunci, annulis flavicantibus quinis cincta. (Iconem tab. I. exhibet 
accuratam.) Isis 1829. p. 628. 
Wagler Icones Amphib. fasc. II. tab. 18, (Figura mediocris, habitum speciei capitisque for- 
mam minus accurate exhibens, e meliori icone, quam ipse cum Viro amicissimo communicaveram, 
nescio quam ob causam depravata.) 
D es criptio. 
Caput tetraedrum, pyramidale, depressum, latum, ante oculos subsinuato- angustatum, obtuse 
triangulum, clypeolis confertis, irregulariter polygonis, tubercula imitantibus, nec nisi in rostro lato, 
obtuso ac paululum devexo, scutis planis vestitum. Quorum scutorum duo adsunt paria; ex his 
quae anteriora omnino plana, laevia et subquadrata sunt; posteriora duo parum elata, subrhom- 
boidea. Scuta nasalia anteriora duo; inferius quadrangulum, superius apice deflexo cum scuto 
nasali posteriori, maximo, hemisphaerico, excavato confluens. Scutella labii superioris 26, ante- 
riora utrinque plana, posteriora convexiuscula; intermedia quatuor in rostri apice quadrangula, uno 
utrinque sphaerice trigono, obtusiusculo inclusa; lateralia intermedia superiacentibus quinque aucta. 
Scuta lorea duo subconvexa; anterius angustum, pentagonum, posterius latissimum, polygonum. 
Scutella orbitalia anteriora ac posteriora duo; suborbitalia tria, irregularia, convexiuscula. Frons, 
vertex, tempora cum occipite clypeolis magnis, confertis, rotundato -multangulis, tuberiformibus, 
osseis horrent. Mentum scutis subplanis, polygonis vestitur, quorum lateralia rotundato -polygona, 
intermedia maxima irregularia; gula et collum subtus squamis parvis confertis, ovalibus, convexis; 
cervix tuberculis maioribus obtuse conicis consita. Cutis totius trunci squamuloso-alutacea, in 
dorso rugis transversis parallelis aliisque obliquis reticulatim exarata, squamis maioribus tuberifoi’- 
mibus, hemisphaericis, interdum obtuse conicis, distantibus, per series transvei’sas digestis, fuscis, 
flavisve vel albicantibus, in quovis rugarum linisco singulis consita. Pectus et abdomen scutellis 
planis laevibus vestita. Scutella in summo pectore rotundata, subpolygona, sine certo ordine con- 
gesta, in imo pectore et in abdomine tetragona, rectangula, per sei'ies transvei’sas disposita. Ai'tus 
antici et postici longitudine subaequales, validi, pentadactyli. Brachia squamis ovalibus aut subro- 
tundis convexis, osseis; antibrachia et maniculae superne squamis maioribus, planis, sublenticulari- 
bus tecta. Digiti palmanmi vix inaequales, fissi, intennedius ceteris parum longior, quarto sub- 
aequalis. Femora et crura extus tuberculis hemisphaericis, intus squamis subrotundatis, planis, ma- 
ioribus vestita; digiti plantarum omnes, sicuti palmarum digiti, scutellis latis, transvex^sis, subsemi- 
lunaribus tecti; digitus palmarum quartus et tertius subaequales, reliquis longiores. Ungues falcu- 
lares compressae, acutae. Cauda teres, trunci fere longitudine, annulatim squamosa, superne squa- 
mis tubeiiformibus, subtus scutellis planis quadrangulis vestita. 
Nota 34. Palamam, quam plantarum digitos connectere Waglems ct ego ipse olim putabamus, nunc reapse nullam 
existere, sed detractam tantummodo cutem huius speciem simulasse video. 
